ΓΡΑΠΤΗ ΕΡΩΤΗΣΗ E-4162/00

υποβολή: Gorka Knrr Borrs (Verts/ALE) προς την Επιτροπή

(16 Ιανουαρίου 2001)

Θέμα: Οδικός άξονας Vic-Olot

Η σχεδιαζόμενη κατασκευή του οδικού άξονα Vic-Olot, στη βορειοανατολική Ισπανία, έχει προκαλέσει ανησυχίες σε πολλά τμήματα του πληθυσμού και στους περισσότερους πολιτικούς φορείς της αυτόνομης κοινότητας της Καταλονίας.

Τα αίτια των ανησυχιών αυτών είναι:

1. ο περιβαλλοντικός και κοινωνικοοικονομικός αντίκτυπος που θα έχει το έργο για την περιοχή της Garrotxa, στη Γερόνα,

2. η αμφισβητούμενη νομιμότητα της διαδικασίας ανάθεσης του έργου, της κατάτμησης του αρχικού έργου σε τρία τμήματα, της πραγματοποιηθείσας μελέτης περιβαλλοντικών επιπτώσεων, και το κατά πόσον η όλη διαδικασία είναι σύμφωνη με τις οδηγίες του Συμβουλίου 92/43/ΕΟΚ(1) (βιότοποι), 79/409/ΕΟΚ(2) (πτηνά) και 97/11/ΕΚ(3) (περιβαλλοντικές επιπτώσεις)

3. το γεγονός ότι το έργο παρουσιάζεται ως μέρος του Καθέτου Οδικού Άξονα της Καταλονίας (C-25), παρόλο που στην πραγματικότητα πρόκειται για έργο διακριτό από οποιοδήποτε άλλο.

Είναι αναγκαίο ένας οδικός άξονας να αποτελεί μέρος του Διευρωπαϊκού Δικτύου Αυτοκινητοδρόμων προκειμένου να μπορούν να μπορεί να χρηματοδοτηθεί η κατασκευή του με πόρους του Ταμείου Συνοχής; Αρκεί μια γενική αίτηση για τη χορήγηση πόρων του Ταμείου Συνοχής, ή απαιτείται να προσδιορισθεί το συγκεκριμένο έργο για το οποίο ζητούνται οι πόροι αυτοί; Γνωρίζουν οι ευρωπαϊκές διοικητικές αρχές ότι ο άξονας Vic-Olot, γνωστός ως C-37, είναι διαφορετικός από τον Κάθετο Οδικό Άξονα της Καταλονίας (C-25) Ο Κάθετος Οδικός Άξονας της Καταλονίας (οδική σύνδεση μεταξύ Lrida-Vic-Girona) αποτελεί τμήμα του Διευρωπαϊκού Δικτύου Αυτοκινητοδρόμων; συμβαίνει το ίδιο και για τον άξονα Vic-Olot; Έχουν ζητηθεί πόροι του Ταμείου Συνοχής για το τμήμα Manlleu-Torell του άξονα Vic-Olot; Εάν ναι, έχει περιέλθει σε γνώση των ευρωπαϊκών διοικητικών αρχών η μελέτη περιβαλλοντικών επιπτώσεων για το έργο αυτό, και είναι σύμφωνα τα πορίσματά της με την οδηγία 85/337/ΕΟΚ(4);

Υπάρχει νέα ευρωπαϊκή νομοθεσία για τις σήραγγες, μετά το δυστύχημα στη σήραγγα του Mont-Blanc, στις Άλπεις, και εάν ναι, θα μπορούσαμε να πληροφορηθούμε το περιεχόμενό της;

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

(3) ΕΕ L 73 της 14.3.1997, σελ. 5.

(4) ΕΕ L 175 της 5.7.1985, σελ. 40.

Απάντηση του κ. Barnier εξ ονόματος της Επιτροπής

(15 Μαρτίου 2001)

Σύμφωνα με την απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(1), προβλέπεται ότι η οδική σύνδεση μεταξύ Lerida, Vic και Gerona αποτελεί μέρος του δικτύου.

Πραγματοποιήθηκε πράγματι μελέτη περιβαλλοντικών επιπτώσεων για το εν λόγω τμήμα και δεν διαπιστώθηκαν αρνητικές επιπτώσεις.

Το Ταμείο Συνοχής συμμετέχει στη χρηματοδότηση σχεδίων που ανήκουν στα διευρωπαϊκά δίκτυα μεταφοράς και, σε ορισμένες περιπτώσεις καιπό ορισμένους όρους, στις περιφερειακές συνδέσεις των εν λόγω δικτύων. Το κράτος μέλος, για να λάβει την ενίσχυση βάσει του εν λόγω ταμείου, πρέπει ναποβάλει ειδική αίτηση όπου αναφέρονται, μεταξύ άλλων ενημερωτικών στοιχείων, ο ακριβής τόπος του σχεδίου και τα κύρια τεχνικά χαρακτηριστικά. Μέχρι σήμερα, η Επιτροπή δεν έχει λάβει αίτηση συγχρηματοδότησης του άξονα Vic-Olot βάσει του Ταμείου Συνοχής.

Δενπάρχει προς το παρόν κοινοτική νομοθεσία που να αφορά την ασφάλεια σχετικά με τις σήραγγες. Η Επιτροπή θα εξετάσει, κατά τους επόμενους μήνες, τους ισχύοντες κανόνες στα κράτη μέλη και θα προτείνει, ενδεχομένως, μέτρα σε ευρωπαϊκό επίπεδο.

(1) ΕΕ L 228 της 9.9.1996.